Türkiyənin qadın nazirlərinin siyahısı

Türkiyənin qadın nazirlərinin siyahısı — 26 mart 1971-ci ildə qurulan Türkiyənin 33-cü hökumətinə baş nazir Nihad Erim, ilk dəfə bir qadın naziri Türkan Akyolu hökumətə Səhiyyə və Sosial Yardım naziri kimi təyin edir. Akyol nazir olduğu gündən indiyədək Türkiyə hökuməti kabinetində 43 dəfə, 28 fərqli qadın yer alıb. Ən çox qadın təyin olunan nazirlik 15 təyinatla Dövlət Nazirliyi olduğu halda, 2011-ci ildə Dövlət Nazirliyinin ləğvi ilə Səlma Aliyə Kavaf sonuncu qadın dövlət naziri olub. Dövlət Nazirliyini 10 təyinatla müxtəlif adlar altında fəaliyyət göstərən Ailə və Sosial Xidmətlər Nazirliyi əvəz edib.

Kabinetdəki ilk iki qadın nazir parlamentdən kənar seçildiyi halda, Aysel Çelikəl, Beril Dedeoğlu, Ayşən Gürcan, Zəhra Zümrüd Səlçuq, Ruhsar Pekcan və Dərya Yanıq istisna olmaqla, qalan qadın nazirlərin hamısı parlament daxilindən seçilib. Ən çox qadın naziri olan hökumət 4 qadın nazirlə 54-cü hökumət olub. Bu hökumətdə; Tansu Çillər həm baş nazir, həm də xarici işlər naziri, Meral Akşenər daxili işlər naziri, Ayfər Yılmaz və İşılay Sayqın isə dövlət naziri vəzifələrində olublar. Rəcəb Tayyib Ərdoğan 7 dəfə nazirliklərə qadın təyin edərək ən çox qadın nazir təyin edən prezident olub. Ondan sonra isə liderliyi hər biri 5 təyinatla Tansu Çillər və Nəcməddin Ərbakan qoruyub saxlayır.

Tayyibə Gülək; 34 yaşında 57-ci Türkiyə hökumətinə seçilən ən gənc nazir, Aysel Çelikəl isə 68 yaşında eyni hökumətə seçilən ən yaşlı qadın olub. İmrən Aykut; Türkiyənin 46-cı, 47-ci, 48-ci, 53-cü və 55-ci hökumətlərinə, İşılay Sayqın isə 51-ci, 52-ci, 53-cü, 54-cü və 55-ci Türkiyə hökumətləri kabinetlərdə nazir olaraq yer alaraq hökumətdə ən çox iştirak edən qadınlar olublar. Ən uzun müddət nazir vəzifəsində çalışan qadın, Nemət Baş 6 il 4 gün nazir vəzifəsini tutub. Baş nazirlik dövrünün ilk müddətində Qadın və Ailə məsələləri üzrə Dövlət naziri, daha sonra isə Milli Təhsil naziri vəzifələrində çalışıb.

28 avqust 2015-ci ildə isə Ayşən Gürcan ilk hicablı nazir olub.

Zəhra Zümrüd Səlçuq və Ruhsar Pekcan 9 iyul 2018-ci il tarixindən etibarən tətbiq olunmağa başlayan Prezident Hökumət Sisteminin ilk qadın nazirləri olublar.

Türkan Akyol, ilk qadın səhiyyə naziri; Hayriyə Ayşə Nərmin Neftçi, ilk qadın Mədəniyyət və Turizm naziri; İmrən Aykut, ilk qadın Ailə, Əmək və Sosial Xidmətlər naziri və ilk qadın Dövlət naziri, İşılay Sayqın, ilk qadın Ətraf Mühit, Şəhərsalma və İqlim Dəyişikliyi naziri ; Tansu Çillər, ilk qadın Xarici İşlər naziri; Meral Akşenər, ilk qadın Daxili İşlər naziri; Nemət Baş ilk qadın Milli Təhsil naziri, Beril Dedeoğlu isə Avropa İttifaqı Nazirliyinin ilk qadın naziri olub.

 Tarixi 

 İlk qadın nazirlər (1971–1991) 

 İlk qadın nazir 
30 oktyabr 1923-cü ildə qurulan 1-ci Türkiyə hökumətindən 26 mart 1971-ci ildə sona çatan 32-ci Türkiyə hökumətinə qədər heç bir qadın Türkiyə hökumətlərində nazir vəzifəsində iştirak etməmişdi. 32-ci hökumət 12 Mart Memorandumu ilə istefaya getməyə məcbur olduqdan sonra bu memorandumu dərc edənlər, yeni hökuməti qurmaq üçün CHP-dən Nihad Erimi "tərəfsiz baş nazir" olaraq təyin etdilər. Bu səbəbdən Erim 26 mart 1971-ci ildə "Kabinetim bir düşüncə mərkəzi olacaq" və "Gənc beyinlərlə çalışacağam" şüarı ilə qurduğu yeni hökumətə Sadi Koçaşın tələbi ilə Türkan Akyolu Səhiyyə və Sosial Yardım naziri təyin etdi. Beləliklə, Akyol Türkiyə Cümhuriyyətinin ilk qadın naziri oldu. Erimin sözlərinə görə, Akyol təkcə qadın olduğu üçün deyil, həm də Atatürk islahatlarının nəticələrini sübut etmək üçün təyin edilib. Onun vəzifəyə başlamasından 10 gün sonra, aralarında Akyol da olmaqla, on nazir Erimə istefalarını təqdim etdi, lakin Erim geri çəkildiyi üçün istefa reallaşmadı. Daha sonra dekabrın 2-də Akyol da daxil olmaqla 11 nazir istefa ərizəsini Erimə təqdim edib. Erim ertəsi gün prezident Cövdət Sunaya "İstefalarını istəyən nazirlərin istefalarını qəbul edib vəzifələrinə davam etmək əvəzinə, bütövlükdə hökumətin istefasını təqdim etməyi" məqsədəuyğun hesab etdiyini bildirdi. Elə həmin gün Sunay hökumətin istefasını qəbul etdi və 33-cü Hökumət yeni hökumət qurulana qədər təxminən bir həftə daha xidmət etdikdən sonra sona çatdı. Hökumət ilə birgə Akyolun da vəzifəsi sona çatdı.

 İlk qadın mədəniyyət naziri 
Akyol hökumətindən sonra gələn dörd hökumətdə heç bir qadın nazir iştirak etməyib. 17 noyabr 1974-cü ildə qurulan 38-ci hökumətdə Hayriyə Ayşə Nərmin Neftçi Mədəniyyət naziri təyin edildi və ilk qadın Mədəniyyət naziri oldu. O, həm də Tələt Sait Halmandan sonra Türkiyənin ikinci mədəniyyət naziri olub. 1974-cü il noyabrın 29-da parlamentdə keçirilən səsvermədə hökumət kifayət qədər etimad səsi toplaya bilmədi və 4 ay 14 gün fəaliyyətini sürdürə bildi. Nərmin Neftçinin nazirliyindən bu yana respublikanın elan edilməsindən sonra ən uzun müddət qadın nazirlərin təyin olunmadığı dövr olub. Son hökumətdən bəri yeddi hökumətdə heç bir qadın nazir iştirak etməyib.

 İlk seçilmiş qadın nazir və ilk qadın Əmək və Sosial Müdafiə naziri 
Turqut Özal 21 dekabr 1987-ci ildə öz dəvəti ilə partiyaya qatılan İmren Aykutu qurduğu 46-cı hökumətə Əmək və Sosial Müdafiə naziri təyin etdikdən sonra hökumətdə yenidən qadın nazir özünə yer tapdı. Aykut bu istiqamətdə nazirliyə təyin olunan ilk qadın idi. Bu hökumət bitənə qədər vəzifəsində qalan Aykut növbəti hökumətdə nazirliyini davam etdirdi. Beləliklə o, ardıcıl iki dəfə nazir olan ilk qadın oldu.

 Qadın Haqlarından Məsul Dövlət Nazirliyinin yaradılması, ilk qadın baş nazirlik dövrü (1991–1996) 
20 aprel 1990-cı ildə Qadının Vəziyyəti və Problemləri üzrə Nazirlik Əmək və Əhalinin Sosial Müdafiəsi Nazirliyinin nəzdində yaradılmışdır. Daha sonra qurum 1991-ci il iyunun 23-də baş nazirin aparatına birləşdirilib. Qurumun baş nazirliyə birləşdirildiyi gün 48-ci hökumət quruldu və İmren Aykut ardıcıl üçüncü dəfə bu hökumətə dövlət naziri təyin edildi. Aykuta, Mətbuat və İnformasiya Baş İdarəsi, Anadolu Agentliyi Baş müdirliyi vəzifələri verildi və həm hökumət sözçüsü, həm də Qadınlar Haqlarından Məsul Dövlət naziri oldu. 1991-ci il seçkiləri nəticəsində o, parlamentdə mandat qazansa da, ondan sonra qurulan hökumətdən kənarda qaldı. 1991-ci il noyabrın 9-da Süleyman Dəmirəl "Qadınlar Nazirliyi də daxil olmaqla bir sıra nazirliklərin" açılacağını söylədi. Dəmirəlin qurduğu yeni hökumətə Gülər ​​İləri və Tansu Çilləri Dövlət naziri təyin etməsi ilə ilk dəfə olaraq kabinetdə eyni vaxtda iki qadın nazir iştirak etdi. Çillər İqtisadiyyat daha sonra, Qadın və Ailə üzrə Dövlət naziri oldu. İləri şəxsi xərclərini nazirliyə ayrılmış büdcədən ödədiyi üçün 1992-ci il fevralın 22-də ona göstərilən etimaddan sui-istifadə etdiyi üçün tutduğu vəzifədən istefa etdi. İlk qadın nazir olan Türkan Akyol, İlərin istefasından sonra boşaldılan Qadın və Ailədən Məsul Dövlət Nazirliyinə təyin edilib. Çillər və Akyol dövrün sonuna qədər vəzifələrini davam etdirdilər. Beləliklə, 49-cu hökumətdə üç fərqli qadın nazir vəzifələrini icra etdilər.

 İlk qadın baş naziri dövrü 
Sonrakı hökumət 25 iyun 1993-cü ildə quruldu və Akyol eyni vəzifəsində qalmağa davam edərkən, Çillər baş nazir olaraq bu vəzifəni tutan ilk qadın oldu. Akyol 25 iyul 1994-cü ilə qədər vəzifəsini icra etdikdən sonra istefa verdi və istefası iki gün sonra Dəmirəl tərəfindən təsdiqləndi. Önay Alpaqo Qadın Problemləri üzrə Dövlət naziri təyin edilib. Alpaqo da 27 mart 1995-ci ildə tutduğu vəzifədən istefa verdikdən bir gün sonra istefası təsdiqləndi, onun yerinə Aysel Baykal gəldi. Baykal 5 oktyabr 1995-ci ildə hökumətin sonuna qədər vəzifəsini davam etdirdi. 50-ci hökumət, 49-cu hökumət kimi, 3 fərqli qadın nazirə ev sahibliyi etdi. Çillər 51-ci hökumətdə baş nazir vəzifəsini davam etdirərkən, qurulan azlıq hökumətinin yeganə qadın naziri, Qadınlardan Məsul Dövlət Nazirliyinə təyin edilən İşılay Sayqın idi. Bu qurulan hökumətin fəaliyyəti 25 gündən sonra kifayət qədər etimad səsi ala bilməyəndəyi üçün sona çatdı. Çillər özündən sonra qurulan hökumətdə baş nazir vəzifəsini davam etdirərkən, Sayqın 23 fevral 1996-cı ilə qədər Qadın və Ailədən Məsul Dövlət naziri vəzifəsini davam etdirdi. Sayqın fevralın 23-də Çillər tərəfindən Ətraf Mühit naziri təyin edilib. İlk qadın Ətraf Mühit naziri olan Sayqın hökumətin sonuna qədər vəzifəsini davam etdirdi. 6 mart 1996-cı ildə hökumət sona çatarkən, Çillərin baş nazirliyi də sona çatdı.

 Ədalət və İnkişaf Partiyası hökumətləri (1996–2002) 

 Tansu Çillər baş nazirliyindən sonrakı ilk hökumət 
Tansu Çillərdən sonra baş nazir vəzifəsinə Məsud Yılmaz təyin edilib. Yılmazın 6 mart 1996-cı ildə qurduğu 53-cü Hökumətdə ilk dəfə 3 qadın eyni vaxtda nazir oldu. İmren Aykut 4 hökumətdən sonra yenidən Qadın və Ailə məsələləri üzrə Dövlət naziri təyin edildi. İşılay Sayqın da iki dəfə dalbadal nazir oldu. Sayqın əvvəlki hökumətdə Ətraf Mühit naziri olduğu halda, bu dəfə Turizm naziri təyin edildi və Turizm naziri olan ilk qadın oldu. İkisi ilə yanaşı, Avropa İttifaqı ilə işlərdən Məsul Dövlət Nazirliyinə Ayfər Yılmaz təyin edildi. Daha sonra Yılmaza Türk Standartları İnstitutu, Milli Məhsuldarlıq Mərkəzi, Türkiyə Statistika İnstitutu, Avropa Birliyi və Şimali Kipr Türk Respublikası ilə münasibətlər Nazirliyi verilərkən, Aykuta isə Sosial Xidmətlər və Uşaq Müdafiəsi Agentliyi, Ailə Araşdırmalar İnstitutu, Qadının Vəziyyəti və Problemləri Baş İdarəsinin sədrliyi verildi. Yılmaza verilən Türkiyə Statistika Qurumunun sədrliyi sonradan onun əlindən alınaraq Yaman Törünərə verildi. Daha sonra, martın 26-da Hillari Klintonun Ankaraya səfəri çərçivəsində Amerika səfirliyi ilə keçirilən görüşə hökumətin üç qadın naziri də qatılmışdı. Qadın nazirlərin hər biri hökumətin sonuna qədər öz vəzifələrini davam etdirdilər.

 54-cü Türkiyə hökuməti 
54-cü Türkiyə hökuməti 28 iyun 1996-cı ildə Rifah Partiyası və Doğru Yol Partiyası ilə birgə quruldu. Nəcməddin Ərbakan baş nazir olarkən, Tansu Çillər Baş nazir müavini təyin edildi. Ayfər Yılmaz və İşılay Sayqının nazirlikləri dəyişdirildi. Yılmaz Xarici Ticarətdən Məsul Dövlət naziri vəzifəsinə, Xarici Ticarət və Gömrük müşavirliyinə təyin edildi. Sayqın Qadın və Ailədən Məsul Dövlət Nazirliyinə gətirildi və Atatürk Yüksək Mədəniyyət, Dil və Tarix şurası, Qadının Vəziyyəti və Problemləri Baş idarəsi, Ailə Araşdırma Təşkilatı müdirliyinə təyin edildi. 8 noyabr 1996-cı ildə Meral Akşenərin təyinatı ilə Mehmet Ağarın istefası nəticəsində boşaldılan Daxili İşlər Nazirliyi vəzifəsinə bu üç adın yanında ilk dəfə qadın təyin olundu. Beləliklə, bir hökumət ilk dəfə olaraq dörd fərqli qadın nazir gördü və dördünü də eyni anda qəbul etdi. Bundan sonra gələn heç bir hökumət bu qədər qadın naziri bir arada görmədi.

 İmren Aykut və İşılay Sayqınlı son hökumət 
55-ci hökumət 30 iyun 1997-ci ildə yaradılıb və bu hökumətdə İmren Aykut Ətraf Mühit naziri, İşılay Sayqın isə qadın və ailə məsələləri üzrə dövlət naziri olub. Bu, ikilinin iştirak etdiyi sonuncu hökumət idi. yer aldı. Beləliklə, ikili beş fərqli hökumətdə ən çox nazir olan qadınlar oldu. Ondan sonra gələn hökumətdə qadın nazir yox idi və qadın nazirin olmadığı cümhuriyyət dövrünün son hökumət oldu. Əvvəllər 46-cı hökumətdən bəri hər kabinetdə ən azı bir qadın var idi. Beləliklə, qadın nazirlərin iştirak etdiyi ən uzun kabinet sona çatdı.

 AK Partiyadan öncəki son dövr 
Qadın nazirsiz hökumətdən sonra qurulan yeni hökumət 28 may 1999-cu ildə quruldu. Hökumətin ilk günündə qadın nazir yox idi. Nazirlər Kabinetinin son ili olan 2002-ci ildə hökumətə üç qadın nazir təyin edildi. Birincisi, 10 iyul 2002-ci ildə Melda Bayər Həsən Gəmicinin istefasından sonra boş qalan Qadın və Ailə naziri vəzifəsinə təyin edildi. İki gün sonra Şükrü Sina Gürel tərəfindən boşaldılan Kipr və Xaricdə Yaşayan Vətəndaşlardan məsul nazir vəzifəsinə başqa bir qadın Tayyibə Gülək təyin edildi və o, həm qadın nazirlər, həm də ümumi nazirlər arasında təyin olunan ən gənc şəxs oldu. O, bu rekordunu hələ də saxlayır. Bu hökumətdə sonuncu qadın olan Aysel Çelikəl 5 avqust 2002-ci ildə Ədliyyə Naziri vəzifəsinə təyin olundu. O, həm də 68 yaşında nazirliyə təyin olunan ən yaşlı qadın nazir olub. Bu dövrdə üç qadın nazir oldu və Ədalət və İnkişaf Partiyasısız son hökumət oldu.

 AK Partiya hökuməti (2002–2018) 
3 noyabr 2002-ci ildə keçirilən ümumi seçki ilə Ədalət və İnkişaf Partiyası iqtidar partiyası oldu. Partiya hakimiyyətə gələndən bəri qurulan bütün hökumətlərdə ən azı bir qadın nazir yer alıb. Bu hökumətlərdə ümumilikdə 12 müxtəlif qadın nazir vəzifəsində çalışıb. Cümhuriyyət tarixində çalışmış qadın nazirlərin təxminən yarısı bu dövrdə təyin edilib.

Bu dövrdə 15 təyinatla qadınların ən çox təyin olunduğu Dövlət Nazirliyi 2011-ci ildə ləğv edilib. Qadın və Ailə Məsələləri üzrə Dövlət Nazirliyinin yerinə Ailə və Sosial Siyasətlər Nazirliyi adlı yeni nazirlik yaradılıb. 2018-ci ilə qədər yeni yaradılmış nazirlikdə 5 müxtəlif nazir çalışıb və bu nazirlərin hamısı qadınlardan seçilib. 2018-ci ildə Əmək və Əhalinin Sosial Müdafiəsi Nazirliyi birləşdirilərək Ailə, Əmək və Sosial Xidmətlər Nazirliyi yaradılıb.

 İlk AK Partiya hökuməti 
Rəcəb Tayyib Ərdoğa siyasət qadağası qoyulduğundan Türkiyənin 58-ci hökumətini qurmaq vəzifəsi Abdullah Gülə həvalə edilmişdi. Gül yeni hökuməti 18 noyabr 2002-ci ildə qurdu və hökumətin yeganə qadın naziri turizm naziri vəzifəsinə təyin olunan Güldal Akşit oldu. Hökumət, Ərdoğan deputat seçilənə qədər buraxılmadı.

 Ərdoğanın ilk iki hökuməti 
2003-cü il martın 9-da Siirtdə keçirilən təkrar seçkilər nəticəsində Ərdoğan parlamentə millət vəkili seçilib. Bundan iki gün sonra Gül hökuməti istefa verdi. 14 mart 2003-cü ildə yeni hökumət quruldu və Güldal Akşit fəaliyyətini davam etdirdi. 29 aprel 2003-cü ildə nəşr olunan qərarla mədəniyyət və turizm nazirliklərinin birləşməsi nəticəsində vəzifəsi sona çatan Akşit, Qadın və Ailədən Məsul Dövlət naziri olaraq vəzifəsini davam etdirdi. 2005-ci il iyunun 2-də tutduğu vəzifədən istefa verən Akşitin yerinə Nemət Baş təyin edildi. Daha əvvəl Akşitə bağlı olan bütün qurumlar mərkəzləşdirildi və özü Dominikan Respublikası, Yamayka, Albaniya, Makedoniya Müştərək İqtisadi Komissiyasına təyin edildi. 60-cı hökumətin birinci yarısında eyni vəzifəni tutduğu halda, ikinci yarısında Milli Təhsil Naziri vəzifəsinə təyin olundu və bu vəzifəyə təyin edilən ilk qadın oldu. Baş 2005-ci il iyunun 2-dən 2011-ci il iyunun 6-dək ümumilikdə 6 il 4 gün nazir vəzifəsində çalışıb. Baş bu müddətin 2 il 2 ay 5 gününü Milli Təhsil naziri, qalanını isə Qadın və Ailə üzrə Dövlət naziri vəzifəsində keçirdi. Onun yerinə Səlma Aliyə Kavaf Qadın və Ailədən məsul Dövlət naziri vəzifəsinə təyin edildi. 2011-ci ildə Dövlət Nazirliyinin ləğvi ilə Kavaf sonuncu qadın dövlət naziri oldu.

 Ailə və Sosial Siyasətlər Nazirliyinin yaradılması 

60-cı hökumətin başa çatmasına təxminən bir ay qalmış 2011-ci il iyunun 8-də altı yeni nazirlik yaradıldı ki, onlardan biri də Ailə və Sosial Siyasətlər Nazirliyi idi. Əvvəllər Qadın və Ailə üzrə Dövlət Nazirliyinin tabeliyində olan qurumlar bu nazirliyə tabe idi. 6 iyul 2011-ci ildə qurulan yeni hökumətin iki qadın nazirindən biri də bu nazirliyə təyin olunan Fatma Şahin olub. Daha sonra Qaziantep bələdiyyə sədrliyinə namizədliyini irəli sürdüyü üçün Şahin bu vəzifədən istefa verib və yerinə Ayşənur İslam təyin edilib. İslam həm bu hökumətdə, həm də 62-ci hökumətdə nazir vəzifəsində çalışıb.

 Türkiyənin ilk seçki hökuməti 
28 avqust 2015-ci ildə Türkiyədə ilk seçki hökuməti quruldu. Təxminən 3 aya yaxın fəaliyyət göstərən hökumətdə iki qadın nazir iştirak edib. Bunlardan birincisi Ailə və Sosial Siyasətlər naziri kimi kabinetə gələn Ayşən Gürcan idi. Gürcan həm də Türkiyənin ilk baş örtülü naziri olub. Onun ardınca Əli Heydər Koncanın istefası nəticəsində boşaldılan Avropa Birliyi Nazirliyinə təyin olunan Beril Dədəoğlu gəldi. Dədəoğlu bu vəzifəyə gətirilən ilk qadın olub.

 Son Davudoğlu hökuməti və ilk Yıldırım hökuməti 
2015-ci ilin noyabrında keçirilən təkrar seçkilər nəticəsində hökuməti qurmaq vəzifəsi sonuncu dəfə Əhməd Davudoğluna həvalə edilib. Davudoğlunun 24 noyabr 2015-ci ildə qurduğu bu hökumətdə; Səma Ramazanoğlu Ailə və Sosial Siyasətlər naziri, Fatma Güldemət Sarı isə Ətraf Mühit və Şəhərsalma naziri idi. Davudoğlu 22 may 2016-cı ildə hökumətin istefasını prezidentə təqdim etdi. Həmin gün yeni hökuməti qurmaq vəzifəsi Binəli Yıldırıma həvalə edilib. Sonuncu Davudoğlu hökuməti Yıldırım yeni hökuməti qurana qədər fəaliyyətini davam etdirdi. 24 may 2016-cı ildə Yıldırım 65-ci hökuməti qurdu və Fatma Betül Sayan Kaya Ailə Sosial Siyasətlər naziri olaraq hökumətin başlanğıcında yeganə qadın nazir idi. Daha sonra, 19 iyul 2017-ci ildə kabinet dəyişikliyi ilə, Jülidə Sarıəroğlunun Əmək və Sosial Müdafiə naziri olaraq kabinetdə iştirak etməsi ilə bu hökumətin qadın nazirlərin sayı ikiyə yüksəldi.

 Prezident Hökumət Sistemi (2018-dən bu günə) 
Bu vaxta qədər olan hökumətlərdə baş nazir nazirlər kabineti yaradırdı. 2017-ci il referendumu ilə həm baş nazirlik, həm də Nazirlər Kabineti ləğv edildi. Yeni sistemdə prezident öz prezident kabinetini qura bilirdi. Bu sistem faktiki olaraq 2018-ci ildə tətbiq olunmağa başlayıb.

 Yeni hökumət sistemi 
2018-ci ildə keçirilən prezident seçkiləri nəticəsində Rəcəb Tayyib Ərdoğan prezident seçildi. Ərdoğan prezident seçildikdən təxminən iki həftə sonra kabinetini qurdu. Ailə, Əmək və Sosial Xidmətlər naziri vəzifəsinə Zehra Zümrüd Səlcuq, Ticarət naziri vəzifəsinə isə Ruhsar Pekcan təyin edildi. İkilinin yer aldığı nazirliklər əvvəlki hökumətdə ayrıca fəaliyyət göstərirdi. Ailə, Əmək və Sosial Xidmətlər Nazirliyi; Ailə və Sosial Siyasətlər Nazirliyi və Əmək və Sosial Müdafiə Nazirliyi kimi iki ayrı nazirlik olduğu halda, Ticarət Nazirliyi İqtisadiyyat Nazirliyi, Gömrük və Ticarət Nazirliyi kimi də ayrıca fəaliyyət göstərirdi. Onlar həm də yeni sistemin ilk qadın nazirləri oldular. 21 aprel 2021-ci ildə prezidentin fərmanı ilə Ailə, Əmək və Sosial Xidmətlər Nazirliyi yenidən bölündü. Zəhra Zümrüd Səlcuq və Ruhsar Pekcanın vəzifələri sonlandı, Derya Yanıq Ailə və Sosial Xidmətlər Nazirliyinə təyin edildi.

 67-ci Türkiyə hökuməti 
67-ci Türkiyə hökuməti və ya V Ərdoğan hökuməti Prezident Hökumət sisteminin ikinci hökumətidir. 2023-cü il Türkiyədə prezident seçkilərindən sonra prezident seçilən Rəcəb Tayyib Ərdoğanın qurduğu hökumətdir. 3 iyun 2023-cü ildə prezident Ərdoğan Türkiyə Böyük Millət Məclisində vəzifəsinin icrasına başlayacağı üçün and içdikdən sonra axşam saatlarında Ərdoğan Çankaya köşkündə keçirilən mətbuat konfransında yeni kabinetin üzvlərini açıqlayıb. Prezidentin yeni nazirlərin təyin edilməsi ilə bağlı qərarı 4 iyun 2023-cü il tarixli Rəsmi Qəzetdə dərc olunub.

Yeni qurulan hökumətdə Ailə və Sosial Xidmətlər naziri vəzifəsinə Dərya Yanığın yerinə Mahinur Özdəmir Göktaş təyin edilib.

 Qadın nazirlər 

SıraNazirNazirlikPartiyaHökumətTəyin edənVəzifənin başlanmasıVəzifənin bitməsiVəzifənin müddəti1Türkan AkyolSəhiyyə və Sosial Yardım NazirliyiBitərəf33-cü Türkiyə hökumətiNihad Erim26 mart 197111 dekabr 19712Hayriyə Ayşə Nərmin NeftçiMədəniyyət və Turizm Nazirliyi38-ci Türkiyə hökumətiMahmud Sədi İrmaq17 noyabr 197431 mart 19753İmren AykutAilə və Sosial Xidmətlər NazirliyiAna Vətən Partiyası46-cı Türkiyə hökumətiTurqut Özal21 dekabr 19879 noyabr 198947-ci Türkiyə hökumətiİldırım Ağbulud9 noyabr 198923 iyun 19914İşılay SayqınEkologiya, Şəhərsalma və İqlim Dəyişiklikləri Nazirliyi52-ci Türkiyə hökumətiTansu Çillər23 fevral 19966 mart 1996Mədəniyyət və Turizm Nazirliyi53-cü Türkiyə hökumətiMəsud Yılmaz6 mart 199628 iyun 19965Tansu ÇillərXarici İşlər NazirliyiDoğru Yol Partiyası54-cü Türkiyə HökumətiNəcməddin Ərbakan28 iyun 199630 iyun 19976Meral AkşenerDaxili İşlər Nazirliyi8 noyabr 19966İmren AykutEkologiya, Şəhərsalma və İqlim Dəyişiklikləri NazirliyiAna Vətən Partiyası55-ci Türkiyə hökumətiMəsud Yılmaz30 iyun 199711 yanvar 19997Aysel ÇelikelƏdliyyə NazirliyiBitərəf57-ci Türkiyə hökumətiBülənd Ecevit5 avqust 200218 noyabr 20028Güldal AkşitMədəniyyət və Turizm NazirliyiƏdalət və İnkişaf Partiyası58-ci Türkiyə hökumətiAbdullah Gül18 noyabr 200229 aprel 20039Nemət BaşTəhsil Nazirliyi60-cıTürkiyə hökumətiRəcəb Tayyip Ərdoğan1 may 20096 iyun 201110Fatma ŞahinAilə və Sosial Xidmətlər Nazirliyi61-ci Türkiyə hökuməti6 iyul 201125 dekabr 201311Ayşənur İslam25 dekabr 201329 avqust 201462-ci Türkiyə hökumətiƏhməd Davudoğlu29 avqust 201428 avqust 201512Ayşən GürcanBitərəf63-cü Türkiyə hökuməti28 avqust 201524 noyabr 201513Beril DedeoğluAvropa Birliyi Nazirliyi22 sentyabr 201524 noyabr 201514Səma RamazanoğluAilə və Sosial Xidmətlər NazirliyiƏdalət və İnkişaf Partiyası64-cü Türkiyə hökuməti24 noyabr 201524 may 201615Fatma Güldemet SarıEkologiya, Şəhərsalma və İqlim Dəyişiklikləri Nazirliyi16Fatma Betül Sayan Qaya65-ci Türkiyə hökumətiBinəli Yıldırım24 may 201610 iyul 201817Jülidə SarıəroğluAilə və Sosial Xidmətlər Nazirliyi19 iyul 201710 iyul 201818Zəhra Zümrüd SəlçuqAilə və Sosial Xidmətlər NazirliyiBitərəf66-cı Türkiyə hökumətiRəcəb Tayyip Ərdoğan10 iyul 201821 aprel 202119Ruhsar PekcanTicarət Nazirliyi20Dərya YanıqAilə və Sosial Xidmətlər NazirliyiƏdalət və İnkişaf Partiyası21 aprel 20213 iyun 202321Mahinur Özdəmir GöktaşAilə və Sosial Xidmətlər NazirliyiBitərəf67-ci Türkiyə hökumətiRəcəb Tayyip Ərdoğan4 iyun 2023hal-hazırda

 Dövlət Nazirliyi adı altındakı nazirliklər 
SıraNazirNazirlikPartiyaHökumətTəyin edənVəzifənin başlanmasıVəzifənin bitməsiVəzifənin müddəti1İmren AykutQadın və Ailə məsələləri üzrə dövlət naziriAna Vətən Partiyası48-ci Türkiyə hökumətiMəsud Yılmaz20 aprel 199021 noyabr 19912Gülər İləriSosial Demokrat Xalq Partiyası49-cu Türkiyə hökumətiSüleyman Dəmirəl20 noyabr 199122 fevral 19923Tansu Çillərİqtisadiyyat üzrə dövlət naziriDoğru Yol Partiyası21 noyabr 199125 iyun 19934Türkan AkyolQadın və Ailə məsələləri üzrə dövlət naziriSosial Demokrat Xalq Partiyası4 mart 199250-ci Türkiyə hökumətiTansu Çillər25 iyun 199327 iyul 19945Önay Alpaqo27 iyul 199427 mart 19956Aysəl BaykalCümhuriyyət Xalq Partiyası27 mart 19955 oktyabr 19957İşılay SayqınAna Vətən Partiyası51-ci Türkiyə hökuməti5 oktyabr 199530 oktyabr 199552-ci Türkiyə hökuməti30 oktyabr 199523 fevral 19968İmren Aykut53-cü Türkiyə hökumətiMəsud Yılmaz6 mart 199628 iyun 19969Ayfər Yılmaz Avropa Birliyi üzrə dövlət naziriDoğru Yol PartiyasıXarici ticarət üzrə dövlət naziri54-cü Türkiyə hökumətiNecmettin Erbakan28 iyun 199630 iyun 199710İşılay SayqınQadın və Ailə məsələləri üzrə dövlət naziriAna Vətən Partiyası55-ci Türkiyə hökumətiMəsud Yılmaz30 iyun 199711 fevral 199911Melda BayerDemokratik Sol Partiya57-ci Türkiyə hökumətiBülənd Ecevit10 iyul 200218 noyabr 200212Tayyibə GüləkKipr və xaricdə yaşayan vətəndaşlar üzrə dövlət naziri12 iyul 200213Güldal AkşitQadın və Ailə məsələləri üzrə dövlət naziriƏdalət və İnkişaf Partiyası59-cu Türkiyə hökumətiRəcəb Tayyip Ərdoğan29 aprel 20032 iyun 200514Nemət Baş2 iyun 200529 avqust 200760-cı Türkiyə hökuməti29 avqust 20071 may 200915Səlma Aliyə Kavaf1 may 20096 iyul 2011

 Zaman qrafiki 

 Həmçinin bax 
 Türk qadın siyasətçiləri

 İstinadlar 

 Ədəbiyyat 






 Xarici keçidlər 
 Türkan Akyolun Qadınlardan Məsul Dövlət naziri olarkən BMT-nin İnkişaf proqramı konfransının hesabatı üçün yazdığı məqalə


Kateqoriya:Qadın siyasətçilər
Kateqoriya:Peşələrinə görə Türkiyə qadınları
Kateqoriya:Türkiyənin qadın siyasətçiləri